Wilhelm Ellis

Wilhelm Michael Ellis (☆ 10 di òktober 1926 na Willemstad – † 24 di sèptèmber 2003 na Willemstad) tabata un religioso antiano di iglesia katóliko romano. E ta e di dos obispu di e diósesis di Willemstad i e promé ku a bini for di Antias mes.

 Biografia 
Wilhelm Ellis a nasé na Kòrsou, yu di Maria Bartels i Joseph J.M. Ellis.Kraftt, A.J.C. Historie en oude families van de Nederlandse Antillen (1951), Martinus Nijhoff, Den Haag, pag. 176 Su tata tabata bini di un famia ku ya a produsí vários religioso pa Iglesia Katóliko i kende tabata ruman di William Charles de la Try Ellis. Ellis a bishita St. Thomascollege te cu 15 aña, ora el a bai Colombia pa kompletá su estudio di teologia na seminario na Medellín. Su ordenashon komo saserdote a tuma lugá na oktober 1953 den Basílika Santa Ana dor di mgr. van der Veen Zeppenfeldt. 

Su promé nombrashon tabata komo pastor na Santa Cruz, Aruba. Despues el a traha susesivamente na e parokianan di Buena Vista i Zuid Bonam na Kòrsou, Brasil na Aruba i finalmente La Birgen di Coromoto na Antriol, Boneiru, unda el a keda nuebe aña. 

Dia 7 di augustus 1973, Ellis a wòrdu nombrá Obispu di Willemstad for di un lista di tres kandidato antiano nominá pa klero y e konseho pastoral di Antias Hulandes. Su ordenashon episkopal a tuma lugá dia 25 di novèmber 1973 den Katedral di Pietermaai.

Na fin di 1999, Ellis a presentá su retiro pa motibunan di salú. Dia 24 di yüni 2000, Luigi Secco a wòrdu nombrá komo obispu ousiliar. Ellis a baha ku penshun dia 11 di òktober 2001.

Wilhelm Ellis a fayesé dia 24 di sèptèmber 2003 na edat di 76 aña.

 Mira tambe 
 Lista di obispu di Willemstad 

Kategoria:Iglesia Katóliko
Kategoria:Hende
Kategoria:Kòrsou